CELEX: 62021CN0404
Language: fi
Date: 2021-06-30 00:00:00
Title: Asia C-404/21: Ennakkoratkaisupyyntö, jonka Tribunale Ordinario di Asti (Italia) on esittänyt 30.6.2021 – WP v. stituto nazionale della previdenza sociale ja Italian tasavalta

6.9.2021   
            
            
               FI
            
            
               Euroopan unionin virallinen lehti
            
            
               C 357/14
            
         
      Ennakkoratkaisupyyntö, jonka Tribunale Ordinario di Asti (Italia) on esittänyt 30.6.2021 – WP v. stituto nazionale della previdenza sociale ja Italian tasavalta
      (Asia C-404/21)
      (2021/C 357/17)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale Ordinario di Asti
      
         Pääasian asianosaiset
      
      
         Valittaja: WP
      
         Vastapuolet: stituto nazionale della previdenza sociale ja Italian tasavalta
      
         Ennakkoratkaisukysymykset
      
      
                  1)
               
               
                  Onko SEUT 45 ja SEUT 48 artiklaa, SEU 4 artiklaa, [EU:n] henkilöstösääntöjen liitteessä VIII olevaa 11 artiklaa ja EKP:n henkilöstön palvelussuhteen ehtojen liitteessä IIIa olevaa 8 artiklaa tulkittava siten, että ne ovat esteenä kansalliselle lainsäädännölle tai kansalliselle hallintokäytännölle, jonka mukaan jäsenvaltion työntekijä, joka on maksanut vakuutusmaksuja kansalliselle sosiaaliturvalaitokselle ja joka työskentelee tällä hetkellä unionin toimielimen, kuten esimerkiksi EKP:n, palveluksessa, ei voi siirtää kansallisessa sosiaaliturvajärjestelmässä karttuneita eläkeoikeuksia kyseisen toimielimen eläkejärjestelmään?
               
            
                  2)
               
               
                  Myös edellä esitetyn perusteella, onko oikeus maksujen siirtämiseen oltava mahdollinen myös silloin, kun ei ole olemassa kansallista täytäntöönpanevaa lainsäädäntöä tai kun ei ole olemassa erityistä sopimusta yhtäältä työntekijän jäsenvaltion tai hänen eläkelaitoksensa ja toisaalta unionin toimielimen välillä?